חנוכיית צפיפויות
חומרים:
· סבון נוזלי, סבון כלים, שמפו בצבעים שונים.
· טבליות צבע (או צבעי מאכל)
· מים
· 9 צנצנות שקופות
· שמן
· פתיליות (אפשר לקנות בסופר)
אז מה עושים?
· ממלאים שליש מכל צנצנת בסבון נוזלי. אפשר ורצוי להשתמש בצבעים שונים.
· מכינים 6 כוסות עם מים וצובעים כל כוס בצבע אחר בעזרת טבליות הצבע.
·  בעזרת כפית (להחלשת הזרם) מוזגים באיטיות את המים הצבעוניים מעל לסבון.
· מוסיפים שמן.
· מניחים פתיל בכל צנצנת.
*בשמש אפשר להתחיל עם שכבה של סירופ מייפל או דבש (לפני הסבון) לקבלת שכבה רביעית.
חג שמח!
מה ניתן ללמוד?
כל החומרים שהוספנו לכוס הם במצב צבירה זהה- נוזלי. מה שמבדיל בין הנוזלים השונים הוא הצפיפות שלהם. הצפיפות של הנוזל נמדדת לפי המשקל שלו לנפח מסויים. במקרה שלנו לדוגמא, ליטר סבון נוזלי יהיה כבד יותר מליטר מים. וליטר מים יהיה כבד יותר מליטר שמן . נוזלים עם צפיפות קטנה יותר יצופו מעל נוזלים עם צפיפות גדולה יותר. מאחר ובניסוי שלנו בחרנו נוזלים עם צפיפויות שונות, קיבלנו שכבות מופרדות.
מעבר לצפיפות השונה של הנוזלים, ניתן לחלק את הנוזלים לשתי קבוצות:
נוזלים שמתערבבים עם מים ונוזלים שאינם מתערבבים עם מים (נוזלים שומניים). אם תנסו לערבב סבון עם מים, שני הנוזלים יתערבבו אחד בשני. לעומת זאת, אם תנסו לערבב את השמן והמים, שני הנוזלים לא יתערבבו ותמיד ישארו לכם שתי שכבות שונות.

